
1.	NAMEN IN UPORABA
Rovokopač je specifičen stroj namenjen za opravljanje zemeljskih del. Z njim lahko nakladamo, transportiramo, odkrivamo zemeljski in drugi material, kopamo, potiskamo vlečemo, rušimo itd. Zaradi prilagajanje tehnologijam obstaja več vrst strojev, vendar imajo vsi enak namen - opravljanje zemeljskih del. 

2.	NEVARNOSTI PRI DELU
Zaradi prilagodljivosti stroja obstaja več nevarnosti, katere lahko s pravilnimi postopki dela preprečimo. Za vsako delo posebej mora biti stroj opremljen tako, da bo poskrbljeno za varnost vseh udeležencev. Praviloma rovokopač ogroža varnost strojnika in varnost delavcev v neposredni okolici. Nevarnosti se pojavljajo v zvezi z nezavarovanimi vrtečimi in gibljivimi elementi, z deli kjer je vzrok el. tok, eksplozije, požar, zastrupitve in zadušitve. Pogosto obstajajo nevarnosti, kadar so na delovišču neustrezni in težki delovni pogoji (ropot, vibracije, nezavarovani prehodi, nevarna tla ipd.).

3.	PRED UPORABO
· pred uporabo rovokopača mora strojnik opraviti vizualni pregled in ugotoviti brezhibnost na konstrukciji stroja, predvsem stanje svetlobnih in zvočnih teles, opozorilnih napisov in vse pomožne opreme,
· pred zagonom mora strojnik poznati položaj in operacije vseh kontrol; preveriti mora nivo olja, hladilne vode, količino goriva in stanje akumolatorja ,
· potrebno je upoštevati vse varnostne ukrepe, da preprečimo najmanjšo nevarnost, ki bi lahko privedla do nezgode pri delu.

4.	MED UPORABO
-	po zagonu stroja moramo preskusiti delovanje vseh komand in premike stroja, delovanje zavornih mehanizmov in signalnih naprav,
-	stroja ne smemo uporabljati preko njegovih delovnih zmožnosti,
-	med obratovanjem je potrebno kontrolirati tlak olja v motorju, temperaturo motorja, število obratov in tlak hidravličnega olja,
-	med delovanjem strojnik stroja ne sme zapuščati, v kolikor ga, mora predhodno zagotoviti, da je stroj postavljen na stran in zagotoviti, da se sam od sebe ne premakne (orodje spusti na zemljo, zavre rovokopača, izklopi pogon, podloži kolesa in zaklene vrata); med uporabo stroja ne smemo popravljati, dolivati goriva, mazati ipd. ,
-	po končanem delu je potrebno onesnaženo mesto nemudoma očistiti; če tega ne stori ali ne more storiti onesnaževalec sam, cesto na njegove stroške očisti redni vzdrževalec ceste, 
-	pri vožnji in delu z rovokopačem upoštevamo vsa tehnična navodila tudi za uporabo priključkov.

5.	VZDRŽEVANJE, ČIŠČENJE IN PREGLEDOVANJE
Pomožno opremo (sredstva za mazanje, čiščenje, prva pomoč, gasilnik, osnovno orodje), morajo biti vpisana v kontrolno knjigo stroja in po uporabi ustrezno dopolnjena. Čistoča in urejenost delovnega stroja sta prvi zahtevi varnosti in zdravja pri delu. Servisiranje in vzdrževanje je dokaj zahtevno, zato je potrebno upoštevati navodila proizvajalca. Kadar stroj dlje časa miruje, ga je potrebno pred uporabo temeljito pregledati ob zagonu pa nekaj časa utekati.

6.	OSEBNA ZAŠČITNA SREDSTVA
Pri delu je obvezna uporaba zaščitnih rokavic, čelade, zaščitnih očal, delovne obleke in zaščitnih čevljev.

